Document ID: 32014R0051

KOMISJONI MÄÄRUS (EL) nr 51/2014,
20. jaanuar 2014,
millega muudetakse Euroopa Parlamendi ja nõukogu määruse (EÜ) nr 396/2005 II lisa seoses dimetomorfi, indoksakarbi ja püraklostrobiini jääkide piirnormidega teatavates toodetes või nende pinnal
(EMPs kohaldatav tekst)
EUROOPA KOMISJON,
võttes arvesse Euroopa Liidu toimimise lepingut,
võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta, (1) eriti selle artikli 14 lõike 1 punkti a,
ning arvestades järgmist:
(1)
Dimetomorfi, indoksakarbi ja püraklostrobiini jääkide piirnormid on kehtestatud määruse (EÜ) nr 396/2005 II lisas.
(2)
Seoses kasutusloa andmisega toimeainet dimetomorfi sisaldava taimekaitsevahendi kasutamiseks maitsetaimeseemnetel (välja arvatud muskaatpähkel) ja köömneseemnetel on esitatud määruse (EÜ) nr 396/2005 artikli 6 lõike 1 kohane taotlus muuta kehtivat jääkide piirnormi.
(3)
Indoksakarbi kohta on selline taotlus esitatud seoses kasutamisega salatkressi, ameerika kollaka, sarepta kapsasrohu, aedsalati ja muude salatitaimede, portulaki, lehtpeedi ja muude spinati ja samalaadsete taimede puhul (lehed). Püraklostrobiini kohta esitati selline taotlus seoses kasutamisega maapirni (topinambur) puhul.
(4)
Määruse (EÜ) nr 396/2005 artikli 8 kohaselt hindasid asjaomased liikmesriigid kõnealuseid taotlusi ja hindamisaruanded edastati komisjonile.
(5)
Euroopa Toiduohutusamet (edaspidi „toiduohutusamet”) hindas taotlusi ja hindamisaruandeid, uurides eelkõige ohte tarbijatele ja vajaduse korral loomadele, ning esitas põhjendatud arvamused kavandatud jääkide piirnormide kohta (2). Toiduohutusamet edastas arvamused komisjonile ja liikmesriikidele ning tegi need üldsusele kättesaadavaks.
(6)
Kõikide taotluste puhul tegi toiduohutusamet järelduse, et kõik andmenõuded on täidetud ja et taotleja soovitud muudatused jääkide piirnormides on tarbijaohutuse seisukohalt vastuvõetavad vastavalt Euroopa 27 konkreetse tarbijarühma puhul tehtud tarbija kokkupuute hinnangule. Toiduohutusamet võttis arvesse kõige uuemat teavet ainete toksikoloogiliste omaduste kohta. Ei tarbijate eluaegsel kokkupuutel kõnealuste ainetega selliseid aineid sisaldavate toiduainete tarbimisel ega ka lühiajalisel kokkupuutel asjaomaste põllukultuuride ja toodete suures koguses tarbimise korral ei ilmnenud ohtu ületada aktsepteeritavat päevadoosi või akuutset standarddoosi.
(7)
Tuginedes toiduohutusameti põhjendatud arvamustele ja võttes arvesse uurimisaluse küsimusega seotud tegureid, on jääkide piirnormide asjakohased muudatused kooskõlas määruse (EÜ) nr 396/2005 artikli 14 lõike 2 vastavate nõuetega.
(8)
Dimetomorfi, indoksakarbi ja püraklostrobiini jääkide piirnormid on mitme kauba jaoks sätestatud komisjoni 12. juuli 2013. aasta määruses (EL) nr 668/2013 (3). Kuna osutatud määrust kohaldatakse alates 2. veebruarist 2014, on asjakohane kohaldada käesolevas määruses sätestatud jääkide piirnorme alates samast kuupäevast.
(9)
Määrust (EÜ) nr 396/2005 tuleks seepärast vastavalt muuta.
(10)
Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 396/2005 II lisa muudetakse vastavalt käesoleva määruse lisale.
Artikkel 2
Käesolev määrus jõustub kahekümnendal päeval pärast selle avaldamist Euroopa Liidu Teatajas.
Seda kohaldatakse alates 2. veebruarist 2014.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. jaanuar 2014

Labels: 1
17
0
3
6